CELEX: C2005/281/12
Language: sk
Date: 2005-11-12 00:00:00
Title: Vec C-317/05: Návrh na začatie prejudiciálneho konania podaný uznesením Sozialgericht Köln z 8. augusta 2005, ktorý súvisí s konaním: G. Pohl-Boskamp GmbH & Co. KG proti Gemeinsamer Bundesausschuss; Vedľajsí účastníci konania: 1. AOK-Bundesverband KdöR, 2. IKK-Bundesverband, 3. Bundesverband der Betriebskrankenkassen, 4. Bundesverband der landwirtschaftlichen Krankenkassen, 5. Verband der Angestellten-Krankenkassen e.V., 6. AEV – Arbeiter- Ersatzkassen-Verband e.V., 7. Bundesknappschaft, 8. Seekrankenkasse, 9. Spolková republika Nemecko, v zastúpení: Spolkové ministerstvo zdravotníctva a sociálneho zabezpečenia

12.11.2005   
            
            
               SK
            
            
               Úradný vestník Európskej únie
            
            
               C 281/6
            
         Návrh na začatie prejudiciálneho konania podaný uznesením Sozialgericht Köln z 8. augusta 2005, ktorý súvisí s konaním: G. Pohl-Boskamp GmbH & Co. KG proti Gemeinsamer Bundesausschuss; Vedľajsí účastníci konania: 1. AOK-Bundesverband KdöR, 2. IKK-Bundesverband, 3. Bundesverband der Betriebskrankenkassen, 4. Bundesverband der landwirtschaftlichen Krankenkassen, 5. Verband der Angestellten-Krankenkassen e.V., 6. AEV – Arbeiter- Ersatzkassen-Verband e.V., 7. Bundesknappschaft, 8. Seekrankenkasse, 9. Spolková republika Nemecko, v zastúpení: Spolkové ministerstvo zdravotníctva a sociálneho zabezpečenia
   (Vec C-317/05)
   (2005/C 281/12)
   Jazyk konania: nemčina
   Sozialgericht Köln (Nemecko) podal uznesením z 8. augusta 2005, doručeným do kancelárie Súdneho dvora 17. augusta 2005, návrh na začatie prejudiciálneho konania, ktorý súvisí s konaním: G. Pohl-Boskamp GmbH & Co. KG proti Gemeinsamer Bundesausschuss; Vedľajsí účastníci konania: 1. AOK- Bundesverband KdöR, 2. IKK-Bundesverband, 3. Bundesverband der Betriebskrankenkassen, 4. Bundesverband der landwirtschaftlichen Krankenkassen, 5. Verband der Angestellten-Krankenkassen e.V., 6. AEV – Arbeiter – Ersatzkassen – Verband e.V., 7. Bundesknappschaft, 8. Seekrankenkasse, 9. Spolková republika Nemecko, v zastúpení: Spolkové ministerstvo zdravotníctva.
   Sozialgericht Köln navrhuje, aby Súdny dvor rozhodol o nasledujúcich otázkach:
   
               1.
            
            
               Má sa smernica Rady 89/105/EHS (1) z 21. decembra 1988 o transparentnosti opatrení upravujúcich stanovovanie cien humánnych liekov a ich zaraďovanie do vnútroštátnych systémov zdravotného poistenia (smernica o transparentnosti) vykladať tak, že je s ňou v rozpore vnútroštátna právna úprava členského štátu, ktorá po vylúčení voľne predajných liekov z náhrad prostredníctvom vnútroštátneho systému zdravotného poistenia splnomocní právny subjekt tohto systému vyňať lieky z tohto vylúčenia, bez uplatnenia konania podľa článku 6 ods. 1 prvého pododseku a ods. 2 smernice o transparentnosti?
            
         
               2.
            
            
               Má sa smernica 89/105/EHS z 21. decembra 1988 vykladať tak, že poskytuje výrobcom liekov uvedených v bode 1 tohto uznesenia subjektívne verejné právo, najmä rozhodnúť o zápise niektorého z jeho liekov do zoznamu vyššieuvedeného druhu, s pripojeným odôvodnením a poučením o opravnom prostriedku napriek tomu, že právna úprava členského štátu príslušné rozhodovacie konanie ako ani konanie o opravných prostriedkoch neupravuje?
            
         
      (1)  Ú. v. ES L 40, s. 8.